paragraph_text: Smatra ga se jednim od najboljih, ako ne i najboljim redateljem akcijskog filma uopće, jer je svojim naslovima, poput "Umri muški", "Predator" i "Lov na Crveni oktobar" učinio da njegovi junaci postanu i veći od filma, što je poglavito uspio s likom Brucea Willisa kao John McClanea u "Umri muški". Za njegove filmove karakteristično je da su negativci često Europljani koji u filmovima govore svojim materinjim jezikom.